text: Looso loosate yaa taalu xawira doda dikkitino; duucha hexxo mursiissanno hekko xaaddanno
text: #000000
text: Dikko Bizunesh Boorsamoti ilante lophitinohu Sidaamu qoqqowi Daalle woradi giddooti. Saadate ceatto hanaffu gara kultanni “Umi qaaqqo ilumma yannara qaaqqo’yara karsantinokkita co’itte ado hasi’roomma daafira mitte saa hidhe mini giddo ce’’e hakkaanni higeeti konni loosi giddora eoommahu” yitanno.
text: #000006
text: Geedhinorinna dhibbunni amadaminori ree goofi; adduwu kayinni qalamanni saeenna techo kiirotenni 80 ali lalo ikkinota kultanno. Gedensaannino, “Kuni loosi kayinni ane hasi’rannoha ikkinota afumma” yaatenni saadate ceatto loosi aana xaadinose qarranna hexxo murtukkinni cincatenni sayissino gara qaagganno.
text: #000010
text: Albaanni babbaxxitino mootimmate uurrinshuwara loossinota kultannoti dukko Bizuneshi; xaa yannara hundaseenni 21 qansootira loosu kaayyo kalaqqino. Kuri giddonni mittu saadate xagisaanchimma ogimmanni Yuniversitete qajeelinoho. Wolootuno saada xuuratenni, co’immansa agaratenni, sagalensa shiqishshannori afantanno.
text: #000013
text: Ninke qoqqowira moola hayisso diafi’nanni. Woxe amande hee’nenni hidhinanni hayisso hoonganni yanna no; tini umise lowo qarraati; yitanno dukko Bizuneshi. Konni gobbaanni mito woyte adote dikko ba’’ano wole handaaru mitiimmaati yitanno. Lawishshaho, qoorrete yannara adote dikko ba’annota hasaabbinonke. Hattenne yannara shanfe buuronna burbuxxo fushshineemmo. Kuni qole kisaaraho. Ninkera woyyannonkehu iibbado hirate.
text: #000016
text: Darga afidhoommero kayinni saadate ceattora qoteho lukkuwano ceatenni quuphe horonsiraanote shiqishate hasatto nooseta xawissino. “Qoqqowu mootimmano tenne mitiimma’ya affe irko assitannoe gede xa’mireemma’’ yaatenni koffeenyase xawissino. Aantete mixosenna ajuujase ado qineessinanni maashine qasse qinaabbino ado Supermaarkeetuwate babbaxxino suudinni shiqishate.
text: #000025
text: Ninkeno dukko Bizuneshi gede uminsa looso kalaqqe babbaxxino handaarira afantannore, uminsannino sa’e wolootaho loosu kaayyo kalaqqannorenna dagate kaa’lanno looso loossanni afantanno bissa mootimma hasiisannonsarichinni irkisatenni hale ikkitannonsa gede lende qaagiissinanni borronke kowiicho jeefinseemmo. Keerunni!
text: #000028